Pertanyia a una de les famílies més il·lustres de Catalunya. Els seus oncles i el seu avi patern, Felip de Miquel i de Blondel —fill del capità general de les Balears, Lluís Blondel de Drouhot i Davalos, primer marquès de Blondel de l'Estany de Bellcaire, originari del comtat de Hainaut — van servir al rei Carles IV en els antics regiments de Guàrdia Reial Walona, en les accions de guerra sobre la plaça de Gibraltar, i en la conquesta del Rosselló. Per part de la seva mare, el seu avi matern, Jaume de Bassols i de Maranyosa, va militar en un dels regiments d'hússars en la guerra de la Independència Espanyola i fou nomenat pel rei Ferran VII comandant del batalló de voluntaris reialistes de Barcelona, del qual va ser ajudant el seu pare, Josep María de Miquel. Els seus oncles Joaquim i Lluís Bassols i de Maranyosa van ser generals de l'Exèrcit liberal.